Ernests Šmits

Ernests Šmits (dzimis , miris ) bija latviešu virsnieks. Lāčplēša Kara ordeņa kavalieris. Otrā pasaules kara laikā komandēja 28. Bārtas policijas bataljonu.

 Dzīvesgājums 
Dzimis Gaujienas pagastā. Beidza tirdzniecības skolu un līdz Pirmajam pasaules karam dzīvoja Smiltenē. Iesaukts Krievijas armijā 1917. gada 4. janvārī, dienējis Somijas leibgvardes pulkā, vēlāk mācījās Otrajā Pēterhofas praporščiku skolā.

1919. gada 26. maijā brīvprātīgi iestājās Latvijas armijā. 1919. gada 3. novembrī izcēlās kaujās par Daudzevu, par ko 1927. gadā apbalvots ar Lāčplēša Kara ordeni. Palika armijas dienestā pēc Latvijas brīvības cīņām, dienējis 3. Jelgavas kājnieku pulkā. Dienesta laikā 1929. gadā apbalvots ar Triju Zvaigžņu ordeņa V šķiru,"Valdības Vēstnesis" —  Ar Triju zvaigžņu ordeni apbalvoto 7. sarakstu  (1929. gada 16. novembris, Nr.261, 5. lpp.) savukārt 1939. gadā ar III šķiras Viestura ordeni (ar šķēpiem)."Valdības Vēstnesis" —  Ar Viestura ordeni apbalvoto 3. saraksts  (1939. gada 11. novembris, Nr.257, 3. lpp.) 1940. gadā kapteiņa dienesta pakāpē no armijas aizgājis.

Vācu okupācijas laikā no 1942. gada 9. jūnija bija 28. Bārtas policijas bataljona komandieris. Pēc bataljona izformēšanas dienēja 34. ieroču SS grenadieru pulkā, dienesta laikā paaugstināts par majoru un apbalvots ar II pakāpes Dzelzs krustu. Pēc kara ieslodzījumā Sibīrijā. Pēc atbrīvošanas atgriezās Latvijā. Miris 1965. gadā Aucē.

 Piezīmes 

 Atsauces 

Kategorija:Smiltenes novadā dzimušie
Kategorija:Latvijas Bruņoto spēku virsnieki
Kategorija:Latviešu leģiona virsnieki
Kategorija:Lāčplēša Kara ordeņa kavalieri
Kategorija:Triju Zvaigžņu ordeņa kavalieri
Kategorija:Viestura ordeņa komandieri